
Comisia pentru buget,

finanţe şi bănci

Bucureşti,    13.09.2001 

Nr. 621

AVIZ

asupra propunerii legislative pentru modificarea şi completarea articolului 3 din Legea nr. 61/1993 privind alocaţia de stat pentru copii
Cu adresa nr. 323 din 4 septembrie 2001, Biroul Permanent, conform art. 89  din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea şi completarea articolului 3 din Legea nr. 61/1993 privind alocaţia de stat pentru copii.

In urma examinării, în şedinţa din data de 11.09.2001, Comisia pentru buget, finanţe şi bănci, cu majoritate de voturi, a hotărât respingerea deoarece aceasta este redactată confuz, iar "Expunerea de motive" nu conţine estimarea influenţelor bugetare suplimentare şi nici fundamentarea acestora, iniţiatorul având obligaţia să prevadă mijloacele necesare acoperirii sporului de cheltuieli.

Menţionăm că Ministerul Muncii şi Solidarităţii Sociale are în vedere majorarea cuantumului alocaţiei de stat, urmând ca până în anul 2004 să reprezinte 10% din salariul mediu pe economie.

La art. 1 pct. III 3 al Legii nr. 324/2001 privind abilitarea Guvernului de a emite ordonanţe, se prevede asigurarea pentru familiile cu venituri reduse a necesarului de pregătire a copiilor pentru începerea anului şcolar.

